На основу члана 31. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ИЗМЕНИ УРЕДБЕ О ОСНИВАЊУ КАНЦЕЛАРИЈЕ ЗА РЕВИЗИЈУ СИСТЕМА УПРАВЉАЊА СРЕДСТВИМА ЕВРОПСКЕ УНИЈЕ

Члан 1.

У Уредби о оснивању Канцеларије за ревизију система управљања средствима Европске уније („Службени гласник РС”, бр. 41/11 и 83/11), у члану 2. став 1. мења се и гласи:

„Канцеларија обавља стручне послове за потребе Владе, у сарадњи са другим органима државне управе, који се односе на ревизију и потврђивање усклађености система спровођења програма Европске уније, у складу са обавезама које су преузете одговарајућим споразумима и другим уговорима између Европске комисије и Владе Републике Србије о правилима за сарадњу која се односе на финансијску помоћ Европске уније Републици Србији, на начине утврђене тим споразумима и уговорима, у оквиру успостављања децентрализованог и дељеног система и индиректног управљања фондовима Европске уније, а за потребе реализације програма и пројеката финансираних из средстава Европске уније.”.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-7956/2023-1

У Београду, 21. септембра 2023. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |